CELEX: E2016J0001
Language: lt
Date: 2016-12-15 00:00:00
Title: 2016 m. gruodžio 15 d. Teismo sprendimas byloje E-1/16 – Synnøve Finden AS prieš Norvegijos Vyriausybę, kuriai atstovauja Žemės ūkio ir maisto ministerija (Produktai, kuriems taikomas EEE susitarimas – Pieno produktai – Valstybės pagalba – Valstybės ištekliai – Poveikis prekybai ir konkurencijos iškraipymas – Įsisteigimo laisvė)

27.4.2017   
            
            
               LT
            
            
               Europos Sąjungos oficialusis leidinys
            
            
               C 133/4
            
         TEISMO SPRENDIMAS
   2016 m. gruodžio 15 d.
   byloje E-1/16
   Synnøve Finden AS prieš Norvegijos Vyriausybę, kuriai atstovauja Žemės ūkio ir maisto ministerija
   (Produktai, kuriems taikomas EEE susitarimas – Pieno produktai – Valstybės pagalba – Valstybės ištekliai – Poveikis prekybai ir konkurencijos iškraipymas – Įsisteigimo laisvė)
   (2017/C 133/04)
   Byloje E-1/16 Synnøve Finden AS prieš Norvegijos Vyriausybę, kuriai atstovauja Žemės ūkio ir maisto ministerija – Oslo apylinkės teismo (Oslo tingrett) PRAŠYMAS Teismui pagal ELPA valstybių susitarimo dėl Priežiūros institucijos ir Teisingumo Teismo įsteigimo 34 straipsnį dėl Europos ekonominės erdvės susitarimo, ypač jo 31 ir 61 straipsnių, aiškinimo – Teismas, kurį sudaro pirmininkas ir teisėjas pranešėjas Carl Baudenbacher ir teisėjai Per Christiansen ir Páll Hreinsson, 2016 m. gruodžio 15 d. priėmė sprendimą, kurio rezoliucinė dalis yra tokia:
   
               1.
            
            
               EEE susitarimo 61 straipsnis turi būti aiškinamas taip: nacionalinės teisės aktuose numatytas mechanizmas, pagal kurį įmonei tam tikrų produktų, iš kurių kai kuriems taikomas EEE susitarimas, platinimo tikslais skiriama 0,50 NOK už litrą (kiekiui, kuris neviršija 100 mln. litrų produkto), yra laikomas valstybės pagalbos priemone, jei prašymą pateikęs teismas, atsižvelgdamas į visus turimus faktus ir Teismo pateiktas rekomendacijas, nustato, kad tai yra valstybės intervencinė priemonė arba jai naudojami valstybės ištekliai, kad ji gali turėti įtakos EEE valstybių tarpusavio prekybai, kad ja paramos gavėjui suteikiamas atrankusis pranašumas ir kad ja iškraipoma arba gali būti iškraipyta konkurencija. Jei prašymą pateikęs teismas padarytų tokią išvadą, sistemai būtų taikomas ELPA valstybių susitarimo dėl Priežiūros institucijos ir Teisingumo Teismo įsteigimo 3 protokolo I dalies 1 straipsnio 3 dalyje nustatytas reikalavimas pranešti.
            
         
               2.
            
            
               Jei valstybės pagalbos sistema yra glaudžiai susijusi su tam tikrais produktais, kuriems nėra išimtinai netaikomas EEE susitarimas, apie visą priemonę turi būti pranešama ELPA priežiūros institucijai.
            
         
               3.
            
            
               Nacionalinis teismas neturės pagrindo vertinti valstybės pagalbos sistemą atsižvelgdamas į EEE susitarimo 31 straipsnyje numatytą įsisteigimo laisvę, nebent tą sistemą teisiškai būtų galima vertinti atskirai nuo valstybės pagalbos priemonės.